2. ΝΟΜΟΣ 3687 της 10 Δεκ. 1928/29 Ιαν. 1929 (ΦΕΚ Α΄ 31)  Περί διοικήσεως των εν τω Δήμω Κερκυραίων αγαθοεργών ιδρυμάτων. Άρθρ.1.-«1.Η διοίκησις εν γένει και διαχείρισις των περιουσιών των αγαθοεργών Ιδρυμάτων της νήσου Κερκύρας, ήτοι του Πτωχοκομείου, Ορφανοτροφείου και Αστικού Νοσοκομείου ανατίθεται εις πενταμελή Αδελφάτα, προεδρευομένου ενός εκάστου τούτων υπό του Δημάρχου Κερκύρας. Τα λοιπά τέσσερα μέλη εκλέγονται μεταξύ εγκρίτων Κερκυραίων πολιτών εγκατεστημένων εν τη πόλει Κερκύρας ή τοις προαστείοις αυτής, κατά τα κατωτέρω ορισθησόμενα. 2.Η διάρκεια της υπηρεσίας των Αδελφάτων είναι ισόχρονος προς την των Δημοτικών και Κοινοτικών Αρχών, τερματιζομένη δια της εκλογής και εγκαταστάσεως των νέων τοιούτων. 3.Η εν γένει εκπροσώπησης αυτών ως και η επί Δικαστηρίων παράστασις ανήκουσιν εις τον Δήμαρχον Κερκυραίων. 4.Μέλη των Αδελφάτων δεν δύνανται να ώσι Βουλευταί, Γερουσιασταί, Δημαρχικοί Πάρεδροι, Δημοτικοί ή Κοινοτικοί Σύμβουλοι, ως και υπάλληλοι των Ιδρυμάτων τούτων. Επίσης οι Δημόσιοι και Δημοτικοί υπάλληλοι». Άρθρ.2.-«1.Καθ’ εκάστην νέαν Δημοτικήν και Κοινοτικήν περίοδον και εντός μηνός από της εγκαταστάσεως των Δημοτικών και Κοινοτικών Αρχών, ο Νομάρχης Κερκύρας δι’ εγκυκλίου του κοινοποιουμένης εις τον Δήμον Κερκυραίων και εις τα Κοινοτικά Συμβούλια της Νήσου, ορίζει ημέραν προς εκλογήν των μελών των Αδελφάτων. 2.Το Δημοτικόν Συμβούλιον Κερκυραίων, ως και έκαστον Κοινοτικόν Συμβούλιον της Νήσου Κερκύρας, εκλέγουσι δια μυστικής δια ψηφοδελτίου ψηφοφορίας και δι’ απολύτου πλειοψηφίας αυτών 6 πρόσωπα δι’ έκαστον Αδελφάτον. Ταύτα εκλέγονται μεταξύ εγκρίτων και ευυπολήπτων Κερκυραίων πολιτών εγκατεστημένων εν τη πόλει Κερκύρας ή τοις προαστείοις αυτής. 3.Εν η περιπτώσει δεν ήθελεν επιτευχθή απαρτία ή δι’ οιονδήποτε άλλον λόγον ματαιωθή η εκλογή αύτη, επαναλαμβάνεται μερίμνη του Δημάρχου ή του οικείου Προέδρου εντός 8 ημερών. 4.Θεωρούνται εκλεγέντες παρά του Δημοτικού Συμβουλίου Κερκυραίων και των Κοινοτικών Συμβουλίων ως μέλη των Αδελφάτων οι λαβόντες τον μεγαλύτερον αριθμόν ψήφων, εν περιπτώσει δε ισοψηφίας αποφασίζει ο κλήρος. Άρθρ.3.-«1.Τα πρακτικά της εκλογής του τε Δημοτικού Συμβουλίου ως και των Κοινοτικών Συμβουλίων υποβάλλονται το βραδύτερον εντός πέντε ημερών μερίμνη του Δημάρχου ή του Προέδρου της Κοινότητος, εις τον Νομάρχην Κερκύρας, όστις εντός 15 ημερών προβαίνει εις την εξέλεγξιν των υποβληθέντων πρακτικών και ανακηρύσσει τα τακτικά και αναπληρωματικά μέλη εκάστου Αδελφάτου εκ του καταρτισθέντος πίνακος εκάστου Αδελφάτου και κατά σειράν των επιτυχόντων υποψηφίων ανακηρύσσονται ως τακτικά μέλη τέσσαρα δι’ έκαστον Αδελφάτον και δύο αναπληρωματικά κατά σειράν επιτυχίας. Ειδικώς δια τον Δήμον Κερκυραίων αριθμούντα το έν τρίτον των κατοίκων της Νήσου ορίζεται, ότι το ψηφοδέλτιον του Δημοτικού Συμβουλίου ισοδυναμεί προς 30 ψήφους, αντί της μιας (1), την οποίαν αριθμεί το ψηφοδέλτιον εκάστου Κοινοτικού Συμβουλίου.          Σελ. 89 Αγαθοεργά Ιδρύματα Κερκύρας 35.Γ.β.1-2   526 Άρθρ.4.-«1.Η εποπτεία και ο έλεγχος της διοικήσεως και διαχειρίσεως των ιδρυμάτων τούτων ανατίθεται αμέσως εις τον Νομάρχην Κερκύρας, εις ον υποβάλλονται πάσαι αι αποφάσεις του Αδελφάτου, άμα τη δημοσιεύσει αυτών ασκείται δε επ’ αυτού κατά σχετικάς διατάξεις του Κώδικος της νομοθεσίας περί Δήμων και Κοινοτήτων τας αφορώσας τον έλεγχον των ομοειδών αποφάσεων Κοινοτικών Συμβουλίων. 2.Τα της διοικήσεως εν γένει και διαχειρίσεως των ιδρυμάτων υπό του Αδελφάτου, τα της οργανώσεως της εσωτερικής υπηρεσίας αυτών ως και τα των προσόντων, της προσλήψεως, προαγωγής και παύσεως των υπαλλήλων ως και των μισθοδοσιών και συντάξεων αυτών, διέπονται δια εσωτερικών κανονισμών συντασσομένων παρά των αρμοδίων Αδελφάτων εντός μηνός από της εκλογής αυτών και εγκρινομένων υπό του Νομάρχου Κερκύρας. Κατά της αποφάσεως του Νομάρχου ή αν ούτος δεν εκοινοποίησε τοιαύτην εις το Αδελφάτον εντός μηνός από της υποβολής των κανονισμών, επιτρέπεται εις το Αδελφάτον και πάντα έχοντα έννομον συμφέρον, έφεσις ενώπιον του Υπουργού των Εσωτερικών εντός μηνός από της επιδόσεως της αποφάσεως προς το Αδελφάτον ή της ημέρας καθ’ ην συμπληρούται η κατά τα ανωτέρω οριζομένη μηνιαία προθεσμία. 3.Αι διατάξεις της περί Δήμων και Κοινοτήτων Νομοθεσίας «περί διαχειρίσεως καθόλου της Κοινοτικής περιουσίας», οίαι αι περί ψηφίσεως του προϋπολογισμού, αποδόσεως του απολογισμού και ελέγχου αυτών εκτελέσεως έργων και προμηθείας, αγοράς, ανταλλαγής εκποιήσεως και μισθώσεως πραγμάτων, συνάψεως δανείων, Ταμιακής υπηρεσίας ως και πειθαρχικαί αρμοδιότητες του Νομάρχου κλπ., εφαρμόζονται αναλόγως επί της διαχειρίσεως της περιουσίας των ιδρυμάτων τούτων ως και επί των μελών του Αδελφάτου». Τα άρθρ.1-4 αντικατεστάθησαν ως άνω δια των άρθρ.1-4 του Νόμ. 5910/1933. Άρθρ.5-9.«Αι διατάξεις του άρθρ. 1 παρ. 2 του Νόμ. 5538 «περί ενοποιήσεως προσθέτου δημοτικού φόρου επί των εκ της αλλοδαπής εισαγομένων εμπορευμάτων», εφαρμόζονται και εν τω Δήμω Κερκυραίων, υπέρ του οποίου διατηρούνται εν ισχύϊ αι διατάξεις των άρθρ. 311,312 και 313 του Κώδικος της Δημοτικής Νομοθεσίας». Τα άρθρ.5-9 κατηργήθησαν δια του άρθρ.5 Νόμ. 5910/1933, αντ’ αυτών δε προσετέθη η ανωτέρω διάταξις.   Σελ. 90 Άρθρ.10.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Πάσα λεπτομέρεια εις εκτέλεσιν του παρόντος κανονισθήσεται δια Δ/τος.   